b'\n_START_ARTICLE_\nSchwentnerjeva nagrada\n_START_PARAGRAPH_\nSchwentnerjeva nagrada je priznanje za posebne dose\xc5\xbeke v knjigotr\xc5\xa1tvu in zalo\xc5\xbeni\xc5\xa1tvu, za dose\xc5\xbeen razvoj teh dveh panog, pomeni pa tudi priznanje za delo na podro\xc4\x8dju razvijanja bralne kulture v Sloveniji in med Slovenci zunaj meja domovine._NEWLINE_V okviru Slovenskega knji\xc5\xbenega sejma jo podeljuje Zbornica knji\xc5\xbenih zalo\xc5\xbenikov, zalo\xc5\xbenikov \xc4\x8dasopisov in revij, knjigotr\xc5\xbecev, radiodifuznih medijev in grafi\xc4\x8dne industrije (ZKGM) pri Gospodarski zbornici Slovenije. Do leta 1999 so nagrade podeljevali najbolj\xc5\xa1im knjigarnam in najbolj\xc5\xa1im knjigotr\xc5\xa1kim delavcem, malim in velikim knjigarnam posebej. Od 1999 ZKGM podeljuje letno nagrado za \xc5\xbeivljenjsko delo na podro\xc4\x8dju zalo\xc5\xbeni\xc5\xa1tva in knjigotr\xc5\xa1tva ter za razvijanje in spodbujanje bralne kulture doma in v zamejstvu.'